
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 971 

27 Νοεμβρίου 1995 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Εγκριση σύστασης του κοινωφελούς ιδρύματος με την 
επωνυμία «ΙΔΡΥΜΑ ΓΑΒΡΙΗΛ Ν. ΟΙΚΟΝΟΜΟΥ» και 
κύρωση του οργανισμού αυτού. 1 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Πρακτική άσκηση σπουδαστών Τ.Ε.Ι. στο «ΑΡΕ- 
ΤΑΙΕΙΟ» Πανεπιστημιακό Νοσοκομείο Αθηνών. .. 2 

Χαρακτηρισμός Ι.Ν. Αγίου Γεωργίου στο Παλιό Ανω 
Μαζοράκι Αχαΐας ως ιστορικού διατηρητέου μνη¬ 
μείου.-.. 3 

Χορήγηση άδειας ίδρυσης και λειτουργίας Ωδείου στην 
Ομόρρυθμη Εταιρεία «I. Μεταλληνός και Γ. Μπαφα- 
τάκη Ο.Ε.». 4 

Χαρακτηρισμός ως ιστορικού διατηρητέου μνημείου 
και ιστορικού τόπου του θερινού κινηματογράφου 
ΛΑΟΥΡΑ στην οδό Νικηφορίδου στοΠαγκράτι, στην 
Αθήνα. 5 

Χαρακτηρισμός ως ιστορικού διατηρητέου μνημείου 
του νερόμυλου - νεροτριβή και μοντανιών στην Με¬ 
γάλη Γότιστα Ν. Ιωαννϊνων ιδ. Ι.Ν. Αγίων Αποστό¬ 
λων. 6 

Χαρακτηρισμός ως ιστορικού διατηρητέου μνημείου 
του «Αρχοντικού Μωϋσή» στα Ιωάννινα ιδ. οικογέ¬ 
νειας Βύρωνος. 7 


ΠΡΟΕΔΡΙΚΑ ΔΙΑΤΑΓΜΑΤΑ 

<ΐ) 

Έγκριση σύστασης του κοινωφελούς ιδρύματος με την 
επωνυμία «ΙΔΡΥΜΑ ΓΑΒΡΙΗΛ Ν. ΟΙΚΟΝΟΜΟΥ» και 
κύρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την από 14.5.1980 ιδιόγραφη διαθήκη του Γαβριήλ 
Ν. Οικονόμου, η οποία δημοσιεύθηκε με το αριθ. 3691/ 
13.12.1984 πρακτικό του Μον. Πρωτοδικείου Αθηνών, με 
την οποία συστάθηκε κοινωφελές ίδρυμα με την επωνυμία 
«ΙΔΡΥΜΑ ΓΑΒΡΙΗΛ Ν. ΟΙΚΟΝΟΜΟΥ» με έδρα τη Ναύπα¬ 
κτο. 


2. Τις διατάξεις των άρθρων: α) 95 και 98 του Α.Ν. 
2039/1939, β) 101 και 119 του Εισαγωγικού Νόμου του 
Αστικού Κώδικα, και γ) 108 και 110 του Αστικού Κώδικα. 

3. Την από 13.9.1994 γνωμοδότηση του Συμβουλίου 
Εθνικών Κληρ/των. 

4. Την αριθ. 1026431/268/0006Α/2.3.1994 κοινή 
απόφαση του Πρωθυπουργού και του Υπουργού Οικονο¬ 
μικών, με την οποία ανατέθηκαν αρμοδιότητες στους 
Υφυπουργούς Οικονομικών (ΦΕΚ 154/Β77.3.1994). 

Με πρόταση του Υπουργού Εθνικής Παιδείας και θρη¬ 
σκευμάτων και του Υφυπουργού Οικονομικών, αποφασί¬ 
ζουμε: 

Άρθρο μόνο. 

1. Εγκρίνουμε τη σύσταση του κοινωφελούς ιδρύματος 
με την επωνυμία «ΙΔΡΥΜΑ ΓΑΒΡΙΗΛ Ν. ΟΙΚΟΝΟΜΟΥ», η 
οποία έγινε από τον Γαβριήλ Ν. Οικονόμου, με την από 
14.5.1980 ιδιόγραφη διαθήκη του, η οποία δημοσιεύθηκε 
με το αριθ. 3691 /13.12.1984 πρακτικό του Μον. Πρωτο¬ 
δικείου Αθηνών. 

Το ίδρυμα τούτο αποτελεί νομικό πρόσωπο ιδιωτικού δι¬ 
καίου, υπάγεται στην εποπτεία και τον έλεγχο του Υπουρ¬ 
γού Οικονομικών και Εθνικής Παιδείας και θρησκευμάτων 
και διέπεται από τις διατάξεις της παραπάνω συστατικής 
του πράξης, του παρακάτω οργανισμού, του Α.Ν. 2039/ 
1939 και των διαταγμάτων που εκδάθηκαν ή θα εκδο- 
θούν, σε εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελεΐται από δεκατρία (13) 
άρθρα και καταχωρίζεται παρακάτω; 


ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος με 
την επωνυμία «ΙΔΡΥΜΑ ΓΑΒΡΙΗΛ Ν. ΟΙΚΟΝΟΜΟΥ». 

Αρθρο 1. 

Μορφή - Επωνυμία - Έδρα - Σφραγίδα 

1. Το κοινωφελές Ιδρυμα με την επωνυμία «ΙΔΡΥΜΑ 
ΓΑΒΡΙΗΛ Ν. ΟΙΚΟΝΟΜΟΥ», που συστάθηκε από τον Γα¬ 
βριήλ Ν. Οικονόμου με την από 14.5.1980 ιδιόγραφη δια¬ 
θήκη του, η οποία δημοσιεύθηκε με το αριθ. 3691/ 
13.12.1984 πρακτικό του Μονομ. Πρωτοδικείου Αθηνών 
αποτελεί νομικό πρόσωπο ιδιωτικού δικαίου και διέπεται 
από τις διατάξεις της παραπάνω συστατικής του πράξης, 
του παρόντος οργανισμού, του Α.Ν. 2039/1939, όπως 
κάθε φορά ισχύει ο νόμος αυτός και των διαταγμάτων που 

εκδόθηκαν ή θα εκδοθοϋν σε εκτέλεση του νόμου τού¬ 
του. 

2. Έδρα του ιδρύματος είναι η Ναύπακτος. 

3. Η σφραγίδα του ιδρύματος είναι στρογγυλή και ανα¬ 
γράφει περιμετρικά, μέσα σε πλαίσιο, την επωνυμία του 
ιδρύματος και στο μέσον αυτής την έδρα και το έτος έγκρι¬ 
σης της σύστασής του. 

Αρθρο 2. 

Σκοπός 

Σκοπός του ιδρύματος είναι η χορήγηση οικονομικών 
ενισχύσεων ή δώρων (που θα εξυπηρετήσουν τις σπουδές 
των υποψηφίων), σε άρρενες απόφοιτους, έναν από κάθε 
ειδικότητα του Τεχνικού Επαγγελματικού Λυκείου 
(Τ.Ε.Λ.) Ναυπάκτου και της Τεχνικής Επαγγελματικής 
Σχολής (Τ.Ε.Σ.) Ναυπάκτου, που θα έχει συγκεντρώσει τη 
μεγαλύτερη βαθμολογία κατά την αποφοίτησή του και θα 
κατάγεται από το Δήμο Ναυπάκτου. 

Αρθρο 3. 

Περιουσία - Πόροι. 

1. Περιουσία του ιδρύματος αποτελούν: 

α) Ένα διαμέρισμα (Α-2) του Α’ ορόφου της πολυκατοι¬ 
κίας που βρίσκεται στην οδό Αρήτης 25 και Τελαμώνος, 
στο Βύρωνα, επιφάνειας 56,30 τ.μ. 

β) Ένα διαμέρισμα (Α-2) του Α' ορόφου της πολυκατοι¬ 
κίας που βρίσκεται στην οδό Κόνωνος 102-104 στο Βύ¬ 
ρωνα, επιφάνειας 72 τ.μ. 

γ) Ένα διαμέρισμα - γραφείο (Ε-6) του Ε' ορόφου του 
μεγάρου που βρίσκεται στην οδό Ζωοδ. Πηγής 2-4 στην 
Αθήνα, επιφάνειας 16 τ.μ. 

2, Πόροι του ιδρύματος είναι: 

α) Τα εισοδήματα από την εκμετάλλευση των περιου¬ 
σιακών του στοιχείων. 

β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

γ) Οι χρηματικές παροχές ή επιχορηγήσεις, καθώς και οι 
κληρονομιές, κληροδοσίες και δωρεές, οποιοσδήποτε 
φυσικού ή νομικού προσώπου, προς αυτό. 

Αρθρο 4. 

Διοίκηση. 

1. Το ίδρυμα διοικείται από τετραμελές Διοικητικό Συμ¬ 
βούλιο, που αποτελείται από τους: 

1) Εκάστοτε Μητροπολίτη Αιτωλίας και Ακαρνανίας. 

2) Εκάστοτε Δήμαρχο Ναυπάκτου. 

3) Νικόλαο Δημ. Ρέππα. 

4) Εκάστοτε Διευθυντή του Τεχνικού Επαγγελματικού 
Λυκείου Ναυπάκτου. 

2 . Τα μέλη του Διοικητικού Συμβουλίου ορίζουν με 
πράξη τους, έπειτα από ψηφοφορία, τον Πρόεδρο, τον 
Αντιπρόεδρο, το Γραμματέα και τον Ταμία. 

3. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιοδή- 
ποτε νόμιμο λόγο, κάποιου από τα μέλη του Διοικητικού 
Συμβουλίου, η κενή θέση συμπληρώνεται με απόφαση 
των υπολοίπων μελών, σύμφωνα με τις διατάξεις της συ¬ 
στατικής πράξης και του άρθρου 99 του Α.Ν. 2039/ 
1939. 

4. Το Διοικητικό Συμβούλιο συνεδριάζει τακτικά κάθε 
χρόνο και έκτακτα όποτε το ζητήσει ο Πρόεδρος ή ένα από 
τα μέλη του, με γραπτή αίτησή τους προς τον Πρόεδρο, 
πάντοτε όμως έπειτα από πρόσκληση του Προέδρου. 


5, Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα σπόντα. Με¬ 
ταξύ των παρόντων πρέπει υποχρεωτικά να είναι και ο 
Πρόεδρος ή ο νόμιμος αναπληρωτής του. 

6, Οι αποφάσεις του Διοικητικού Συμβουλίου λαμβάνο- 
νται κατά πλειοψηφΐα των παρόντων μελών και σε περί¬ 
πτωση ισοψπφίας υπερισχύει η γνώμη με την οποία συ- 
ντάσσεται ο Πρόεδρος. 

7, Σε περίπτωση που κάποιο μέλος του Διοικητικού 
Συμβουλίου απουσιάζει αδικαιολόγητα από τρεις (3) συνε¬ 
χείς συνεδριάσεις, θεωρείται άτι έχει παραιτηθεί και η 
κενή θέση αυτού συμπληρώνεται κατά τα οριζόμενα στην 
παρ. 3 του παρόντος άρθρου. 

8, Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρίζονται όλες οι απο¬ 
φάσεις που λαμβάνονται από αυτό, καθώς και η γνώμη των 
μελών που τυχόν διαφωνούν. 

Τα πρακτικά υπογράφονται απά όλα τα μέλη που μετέ¬ 
χουν στη συνεδρίαση. 

9, Τα μέλη του Διοικητικού Συμβουλίου προσφέρουν τις 
υπηρεσίες τους χωρίς αμοιβή. Δικαιούνται όμως οδοιπορι¬ 
κών ή άλλων εξόδων που δαπάνησαν για την εκτέλεση 
υπηρεσίας του ιδρύματος, εφόσον έγιναν έπειτα από ει¬ 
δική εντολή του Διοικητικού Συμβουλίου και αποδεικνύε- 
ται ότι πραγματοποιήθηκαν νόμιμα. 

Αρθρο 5. 

Αρμοδιότητες Διοικητικού Συμβουλίου. 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος και γενικά αποφασίζει για κάθε 
θέμα που αφορά τη διοίκηση και τη λειτουργία του, τη διά¬ 
θεση των πόρων αυτού, καθώς και για κάθε ενέργεια που 
σχετίζεται με την εκπλήρωση του σκοπού του, πάντοτε 
όμως σύμφωνα με τις διατάξεις της συστατικής πράξης, 
του παρόντος οργανισμού, του Α.Ν. 2039/1939 και των 
διαταγμάτων που εκδόθηκαν ή θα εκδοθούν σε εκτέλεση 
του νόμου τούτου, καθώς και των λοιπών σχετικών νόμων 
και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για 
έγκριση στην αρμόδια από το Νόμο Αρχή (Υπουργό Οικο¬ 
νομικών ή αρμόδιο Νομάρχη) τον προϋπολογισμό και απο¬ 
λογισμό του Ιδρύματος, σύμφωνα με τις διατάξεις των άρ¬ 
θρων 101 και 102 του Α.Ν. 2039/1939 και του από 
20.12.1939 Β. Δ/τος (ΦΕΚ 552/Α71939). 

Μαζί με τον απολογισμό, καταρτίζει, ψηφίζει και υπο¬ 
βάλλει και το γενικό ισολογισμό του ενεργητικού και του 
παθητικού του ιδρύματος. 

β) Αποφασίζει την πρόσληψη του αναγκαίου προσωπι¬ 
κού χου ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, καθώς 
και την αμοιβή του, σύμφωνα με τους όρους των συλλογι¬ 
κών συμβάσεων εργασίας και τις διατάξεις γενικότερα της 
εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή η αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 

Αρθρο 6. 

Αρμοδιότητες Προέδρου. 

1. Ο Πρόεδρος του Διοικητικού Συμβουλίου του ιδρύμα¬ 
τος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κύθε τρίτο, αυτοπροσώπως ή 
με πρόσωπο που ορίζεται απ’ αυτόν και εγκρίνεται με από¬ 
φαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρϋσει την έναρξη και λήξη αυ¬ 
τών και διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη 
του Διοικητικού Συμβουλίου είκοσι (20) τουλάχιστον ημέ¬ 
ρες πριν από τη συνεδρίαση. 

γ) Καταρτίζει, βοηθούμενος από το Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει, θέμα που δεν περιλαμβάνεται σ' 
αυτήν δεν συζητείται, εκτός αν πρόκειται για επείγουσα 
υπόθεση και συμφωνήσει γι’ αυτό η πλειοψηφία των πα¬ 
ρόντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλίου 
και ενεργεί σύμφωνα με τις ειδικές εξουσιοδοτήσεις και 
εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή κω¬ 
λύματος τούτου, άλλο μέλος του Διοικητικού Συμβουλίου 
που ορίζεται με απόφαση αυτού. 

Αρθρο 7. 

Αρμοδιότητες Γραμμστέα. 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνει την αλληλογραφία. 

δ) Φυλάττει τα έγγραφα, τα βιβλία (εκτός από τα διαχει¬ 
ριστικά) και τη σφραγίδα του ιδρύματος και ευθύνεται για 
την καταστροφή ή την απώλεια τούτων. 

2. Ο Γραμματέας μπορεί, εφόσον κρίνεται αιτιολογη¬ 
μένα απαραίτητο από το Διοικητικό Συμβούλιο (λόγω ειδι¬ 
κών συνθηκών), να βοηθείται από υπάλληλο του ιδρύμα¬ 
τος, την ευθύνη όμως για τις ενέργειες τούτου φέρει πά¬ 
ντοτε ο ίδιος. 

3. Το Γραμματέα, όταν απουαιάζει ή κωλύεται, αναπλη¬ 
ρώνει άλλο μέλος του Διοικητικού Συμβουλίου, που ορίζε¬ 
ται με απόφαση αυτού. 

Άρθρο 8. 

Αρμοδιότητες Ταμία. 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδΐδσντας και 


υπογράφοντας σχετικές αριθμημένες διπλότυπες αποδεί¬ 
ξεις. 

β) Καταθέτει τα έσοδα του ιδρύματος, οε ένα από τα πι¬ 
στωτικά ιδρύματα που ορίζονται στο άρθρο 73 του Α.Ν. 
2039/1939, έχοντας την ευχέρεια να παρακρατεί από 
αυτά ένα μικρό ποσό, που είναι αναγκαίο για την πληρωμή 
έκτακτων και επειγουσών δαπανών του ιδρύματος, το 
ύψος του οποίου καθορίζεται με απόφαση του Διοικητι¬ 
κού Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, απο¬ 
λογισμού και ισολογισμού του ιδρύματος. 

2. Τον Ταμία, όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου, που ορίζεται με 
απόφαση αυτού. 

Άρθρο 9. 

Διαδικασία χορήγησης οικονομικών ενισχϋσεων- 
δώρων σπουδαστικής αξίας. 

1. Το Διοικητικό Συμβούλιο του ιδρύματος καλεί με προ¬ 
κήρυξη - πρόσκλησή του, κάθε χρόνο, όλους τους ενδια- 
φερόμενους που δικαιούνται οικονομική ενίσχυση να υπο¬ 
βάλλουν σ’ αυτό μέσα σε τακτή προθεσμία, σχετική αί¬ 
τηση με τα απαραίτητα δικαιολογητικά που αναφέρονται 
στην παραπάνω προκήρυξη-πρόσκληση. Αντίγραφο της 
προκήρυξης - πρόσκλησης πρέπει, με φροντίδα του Διοι¬ 
κητικού Συμβουλίου του ιδρύματος, να τοιχοκολλείται, με 
αποδεικτικό έξω από τα γραφεία του ιδρύματος και του 
Δημοτικού Καταστήματος Ναυπάκτου καθώς και στο 
Τ.Ε.Σ, του Δήμου Ναυπάκτου και να δημοσιεύεται μια 
φορά σε μια τοπική κατά προτίμηση ημερήσια εφημερίδα 
μεγάλης κυκλοφορίας, σαράντα πέντε (45) τουλάχιστον 
ημέρες πριν απά τη λήξη της παραπάνω προθεσμίας. 

2. Δικαίωμα οικονομικής ενίσχυσης έχουν οι μαθητές 
(απόφοιτοι) που πληρούν τις παρακάτω προϋποθέσεις: 

α) Είναι άρρενες απόφοιτοι του Τ.Ε.Λ. Ναυπάκτου ή και 
της Τ.Ε.Σ. Ναυπάκτου. 
β) Κατάγονται από το Δήμο Ναυπάκτου. 
γ) Έχουν τη μεγαλύτερη βαθμολογία από κάθε ειδικό¬ 
τητα του Τ.Ε.Λ. ή Τ.Ε,Σ. 

3. Το Διοικητικό Συμβούλιο, μετά τη λήξη της παραπάνω 
προθεσμίας, εξετάζει τις αιτήσεις και τα λοιπά δικαιολο- 
γητικά που υποβλήθηκαν και επιλέγει - ανακηρύσσει, με 
αιτιολογημένη απόφασή του, τους νέους που θα ενισχυ- 
θούν οικονομικά. 

Σε περίπτωση κατά την οποία ο αριθμός των υποψη¬ 
φίων που πληρούν τις προϋποθέσεις οικονομικής ενίσχυ¬ 
σης και έχουν τα ίδια προσόντα, είναι μεγαλύτερος από 
τον αριθμό των οικονομικών ενισχύσεων που πρόκειται να 
δοθούν, η επιλογή μεταξύ αυτών γίνεται από το Διοικητικό 
Συμβούλιο του ιδρύματος με δημόσια κλήρωση. 

Σε περίπτωση κατά την οποία κάποιο δικαιολογητικά 
των υποψηφίων είναι ατελές, ως προς ένα ή περισσότερα 
στοιχεία αυτού, το Διοικητικό Συμβούλιο του ιδρύματος 
καλεί τους ενδιαφερόμενους με έγγραφη πρόσκλησή του, 
πριν αποφασίσει σχετικά για την επιλογή των δικαιούχων, 
να συμπληρώσουν τις ατέλειες αυτές, μέσα σε πέντε (5) 
ημέρες από την επίδοση με σχετική απόδειξη της παρα¬ 
πάνω πρόσκλησης. 

4. Η απόφαση εκλογής και ανακήρυξης ίων δικαιούχων 
τοιχοκολλείται, την ίδια ή την επόμενη ημέρα, έξω από τα 
γραφεία του ιδρύματος και του Δημοτικού καταστήματος. 

καθώς και στο Τ.Ε.Λ. και στην Τ.Ε.Σ. του Δήμου Ναυπά- 
κτου, με αποδεικτικό που θα υπογράφεται από τον Γραμ- 
ματέα ή ύλλο εξουσιοδοτημένο υπάλληλο του ιδρύματος 
και από ένα δημότη. 

Με την απόφαση αυτή καλούνται επίσης οι υπόλοιποι 
ενδιαφερόμενοι υποψήφιοι που απορρίφθηκαν να υπο¬ 
βάλλουν, εφόσον το επιθυμούν, σχετική ένσταση κατά της 
παραπάνω απόφασης του Διοικητικού Συμβουλίου του 
ιδρύματος, μέσα σε δέκα (10) ημέρες από την τοιχοκόλ¬ 
ληση αυτής. 

Η ένσταση αυτή κατατίθεται με απόδειξη παραλαβής 
στο Γραμματέα ή σε άλλο μέλος του Διοικητικού Συμβου¬ 
λίου του ιδρύματος, που τυχόν έχει οριστεί προς τούτο 
από αυτό. 

5. Μετά την παρέλευση της δεκαήμερης προθεσμίας 
της προηγούμενης παραγράφου και εφόσον δεν υποβλή¬ 
θηκε καμιά ένσταση, δίνεται εντολή στην Τράπεζα ή το πι¬ 
στωτικό ίδρυμα που βρίσκονται οι καταθέσεις του ιδρύμα¬ 
τος, να καταθέσει τα ποσά της οικονομικής ενίσχυσης σε 
έντοκο λογαριασμό, στο όνομα του κάθε δικαιούχου. 

Η οικονομική ενίσχυση θα δίνεται κατά τον εορτασμό 
της 28ης Οκτωβρίου στο Τεχνικό Επαγγελματικό Λύκειο 
του Δήμου Ναυπάκτου. 

Το ποσό του κεφαλαίου της οικονομικής ενίσχυσης και 
οι τόκοι του, αναλαμβάνονται από το δικαιούχο με την 
προσκόμιση στην Τράπεζα ή το πιστωτικό ίδρυμα της από¬ 
φασης του Διοικητικού Συμβουλίου του ιδρύματος, στην 
οποία φαίνεται ότι είναι δικαιούχος. 

6. Σε περίπτωση υποβολής ενστάσεων εμπρόθεσμα, το 
ίδρυμα υποβάλλει αυτές μαζί με τα δικαιολογητικά Ολων 
των υποψηφίων και τα λοιπά έγγραφα εκλογής και ανακή¬ 
ρυξης των δικαιούχων ως και τις σχετικές απόψεις του 
Διοικητικού Συμβουλίου για τις ενατάοεις αυτές στο 
Υπουργείο Οικονομικών, το οποίο αφού ελέγξει αν τηρή¬ 
θηκαν ή όχι οι διατάξεις της συστατικής πράξης του ιδρύ¬ 
ματος, του παρόντος οργανισμού και των σχετικών νόμων, 
τα παραπέμπει με σχετική εισήγησή του στο Συμβούλιο 
Εθνικών Κληροδοτημάτων προς γνωμοδότηση, 

Ο Υπουργός Οικονομικών και το Συμβούλιο Εθνικών 
Κληροδοτημάτων μπορούν, εφόαον κρίνουν άτι είναι ανα¬ 
γκαίο, να ζητούν από τις αρμόδιες Αρχές και το ίδρυμα 
κάθε χρήσιμη σχετική πληροφορία και στοιχείο. 

Μετά την παραπάνω γνωμοδότηση του Συμβουλίου 
Εθνικών Κληροδοτημάτων για το βάσιμο ή όχι των ενστά¬ 
σεων, εκδίδεται απόφαση του Υπουργού Οικονομικών, με 
την οποία είναι δυνατό να εγκριθοϋν ή να απορριφθοΰν ή 
να τροποποιηθούν οι σχετικές αποφάσεις του Διοικητικού 
Συμβουλίου του ιδρύματος, ως προς έναν ή περισσότε¬ 
ρους υποψήφιους ή και να διαταχθεί η επανάληψη όλης 
της διαδικασίας επιλογής και ανακήρυξης των δικαιούχων 
της οικονομικής ενίσχυσης. 

7. Αν κάποιος από τους δικαιούχους δεν αναλάβει το 
ποσό της οικονομικής ενίσχυσης μέσα σε ένα (1 > έτος από 
την ημέρα που ανακηρύχθηκε δικαιούχος, τα ποσά του κε¬ 
φαλαίου και των τάκων της οικονομικής ενίσχυσης επανα- 
φέρανται, έπειτα από απόφαση του Διοικητικού Συμβου¬ 
λίου, στο λογαριασμό καταθέσεων του ιδρύματος για τη 
χορήγηση περισσοτέρων ή μεγαλύτερων οικονομικών ενι¬ 
σχύσεων τα επόμενα έτη. 

8. Σε περίπτωση που δεν συμπληρωθεί ο οριζόμενος 
στην προκήρυξη-πρόσκληση αριθμός θέσεων οικονομι¬ 
κής ενίσχυσης για οποιοδήποτε λόγο (μικρότερος αριθμός 
υποψηφίων κ.λπ.), τότε το αδιάθετα ποσά μεταφέρονται 
στο επόμενο έτος με ανάλογη αύξηση του αριθμού ή του 
ποσού των οικονομικών ενισχύσεων. 

* 

9. Ο αριθμός των οικονομικών ενισχύσεων που θα δο¬ 


θούν και το ποσό καθεμιάς απ' αυτές, καθορίζεται με από¬ 
φαση του Διοικητικού Συμβουλίου του ιδρύματος, ανά¬ 
λογα με το ύψος των ετήσιων εσόδων αυτού και τις οικο¬ 
νομικές συνθήκες που επικρατούν. 

Άρθρο 10. 

Οικονομική διαχείριση. 

1. Η οικονομική διαχείριση του ιδρύματος περιλαμβάνει 
ετήσια περίοδο, π οποία αρχίζει την 1 η Ιανουάριου και λή¬ 
γει την 31 η Δεκεμβρίου του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της Κυβερ- 
νήοεως του σχετικού Π. Δ/τος έγκρισης της σύστασης του 
ιδρύματος, η οποία μπορεί να παραταθεί μέχρι την 31η 
Δεκεμβρίου του επόμενου ημερολογιακού έτους, με από¬ 
φαση του Διοικητικού Συμβουλίου, που λαμβάνεται στην 
πρώτη συνεδρίασή του. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται σύμφωνα με τις διατάξεις των άρθρων 101 και 102 
του Α.Ν. 2039/1939 και του από 20.12.1939 σχετικού Δ/ 
τος (ΦΕΚ 552/Α722.12.1939). 

Άρθρο 11. 

Βιβλία και στοιχεία. 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική τάξη όλα 
τα έσοδα και έξοδα του ιδρύματος, που πραγματοποιού¬ 
νται στη διάρκεια της χρήσης. 

6) Βιβλίο-μητρώο χορήγησης οικονομικών ενισχύσεων 
και βραβείων. 

ε) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο, 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του ιδρύματος και της εκτέλεσης των σκοπών του. 

Άρθρο 12. 

Τροποποίηση Οργανισμού. 

Ο Οργανισμός του ιδρύματος μπορεί να τροποποιηθεί ή 
να συμπληρωθεί με Προεδρικό Διάταγμα, σύμφωνα με τις 
διατάξεις των άρθρων 98 του Α.Ν. 2039/1939 και 110 και 
119 του Αστικού Κώδικα, ύστερα απά πρόταση του Διοι¬ 
κητικού Συμβουλίου αυτού. 

Άρθρο 13. 

Διάλυση του ιδρύματος - Τύχη περιουσίας αυτού. 

1. Το ίδρυμα διαλύεται όταν και όπως ο νόμος ορίζει 
σύμφωνα με τις διατάξεις του άρθρου 118 του Αστικού 
Κιί^ικα, 

2. Σε περίπτωση διάλυσης του ιδρύματος για οποιοδή- 
ποτε λόγο, η περιουσία ταυ περιέρχεται στο Δήμο Ναυπά¬ 
κτου ως κεφάλαιο αυτοτελούς διαχείρισης για την εκτέ¬ 
λεση του ίδιου σκοπού. 

Στους Υπουργούς Οικονομικών και Εθνικής Παιδείας 
και θρησκευμάτων αναθέτουμε τη δημοσίευση και εκτέ¬ 
λεση του παρόντος διατάγματος. 

Αθήνα, 14 Νοεμβρίου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ 

ΥΦΥΠΟΥΡΓΟΣ ΟΙΚΟΝΟΜΙΚΟΝ ΚΑΙ ΘΡΗΣΚΕΥΜΑΤΩΝ 

ΔΗΜ. ΓΕΠΡΓΑΚΟΠΟΥΛΟΣ ΓΕΩΡΓΙΟΣ ΠΑΠΑΝΔΡΕΟΥ 

- 4 - 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. Ε5/2849^ _ (2) 

Πρακτική άσκηση σπουδαστών Τ.Ε.Ι. στο «ΑΡΕΤΑΙΕΙΟ» 
Πανεπιστημιακό Νοσοκομείο Αθηνών. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 12, παρ. 1. εδ. δ', του Ν. 
1351/83 (ΦΕΚ 56/Α') «εισαγωγή σπουδαστών στην Τρι¬ 
τοβάθμια Εκπαίδευση και άλλες διατάξεις». 

2. Τις διατάξεις του άρθρου 29Α του Ν. 1558/1986, 
όπως συμπληρώθηκαν με το άρθρα 27 του Ν. 2081/92 
(ΦΕΚ 154/Α·). 

3. Το γεγονός ότι, από τις διατάξεις της απόφασης αυ¬ 
τής, προκαλείται δαπάνη η οποία ρυθμίζεται με τις διατά¬ 
ξεις των παρ, 3 και 4 της παρούσας και αναφέρεται το 
ύψος της προκαλουμένης δαπάνης και η εγγραφή πίστω¬ 
σης στον οικείο προϋπολογισμό για την κάλυψή της, απο¬ 
φασίζουμε: 

1. Καθορίζουμε τέσσερις (4) θέσεις πρακτικής άσκησης 
σπουδαστών Τμήματος Διοίκησης Μονάδων Υγείας και 
Πρόνοιας των Τ.Ε.Ι. στο «ΑΡΕΤΑΙΕΙΟ» Πανεπιστημιακό 
Νοσοκομείο Αθηνών, πέραν εκείνων των θέσεων που κα¬ 
θορίζονται στις αριθ. Ε5/788/86 (ΦΕΚ 122/Β), Ε5/ 
4211/90 (ΦΕΚ 699/Β') και Ε5/2458/93 (ΦΕΚ 817/Β') 
υπουργικές αποφάσεις. 

2. Η πρακτική άσκηση το επάγγελμα των σπουδαστών 
Τ.Ε.Ι. πραγματοποιείται ανά εξάμηνο κάθε ακαδημαϊκού 
χρόνου, αρχίζοντας από 1.10.1995. 

3. Οι αποζημιώσεις και ασφαλιστικές εισφορές των 
ασκούμενων σπουδαστών Τ.Ε.Ι. βαρύνουν τον προϋπολο¬ 
γισμό του «ΑΡΕΤΑΙΕΙΟΥ» Πανεπιστημιακού Νοσοκομείου 
Αθηνών 

4. Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού του «ΑΡΕ- 
ΤΑίΕΙΟΥ» Πανεπιστημιακού Νοσοκομείου Αθηνών, 
ύψους 740.400 δρχ. (4x61.700x3 μήνες) περίπου για το 
τρέχον οικονομικό έτος και 2.961.000 δρχ. 
(4x61.700x12 μήνες) περίπου για καθένα από τα επό¬ 
μενα οικονομικό έτη. 

Για την ανωτέρω δαπάνη έχει εγγράφει πίστωση στον 
προϋπολογισμό του «ΑΡΕΤΑΙΕΙΟΥ» Πανεπιστημιακού Νο¬ 
σοκομείου Αθηνών, ύψους 2.000.000 δρχ. με τα στοιχεία: 
ΚΑ 0289 «Αποζημίωση σπουδαστών Τ.Ε.Ι.». 


Η απόφαση αυτή να δημοοιευθεί στην Εφημερίδα της 
Κυβερνήσεως. 

Αθήνα, 14 Νοεμβρίου 1995 

ο ΥΠΟΥΡΓΟΙ 

ΓΕΩΡΓΙΟΣ Α. ΠΑΠΑΝΔΡΕΟΥ 
-♦- 

Αριθ. ΥΠΠΟ/ΑΡΧ/Β1/54154/1581 (3) 

Χαρακτηρισμός Ι.Ν. Αγίου Γεωργίου στο Παλιό Ανω Μα- 
ζαράκι Αχαΐας ως ιστορικού διατηρητέου μνημείου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την ΥΠΠΟ/ΓΝΟΣ/49095/30.10.1991 υπουργική 
απόφαση {ΦΕΚ 987/Β728.11.1991 και ΦΕΚ 17/Β7 
16.1.1992) «μεταβίβαση αρμοδιοτήτων Υπουργού». 

2. Το άρθρο 52 ίου Κ,Ν, 5351/32 «περί Αρχαιοτή¬ 
των». 

3. Την ομόφωνη γνωμοδότηση του Τοπικού Συμβουλίου 
Μνημείων Νοτιοδυτικής Ελλάδας, όπως αυτή διατυπώ¬ 
θηκε με την αριθ. 7/23.10.1995 Πράξη του, αποφασί¬ 
ζουμε: 

Χαρακτηρίζουμε τον I. Ναό Αγ. Γεωργίου στο Παλιό 
Ανω Μαζαράκι (Ρακίτα) Αχαΐας ως ιστορικό διατηρητέο 
μνημείο. 

Πρόκειται για μονόχωρο ξυλόστεγο ναό των ύστερων 
μεταβυζαντινών χρόνων. Διατηρεί ξύλινο τέμπλο με γρα¬ 
πτή διακόσμηση του 19ου αι. και εικόνες επιστυλίου τέ¬ 
μπλου σύγχρονες μ’ αυτό. 

Η απόφαση αυτή δεν προκαλεί δαπάνη σε βάρος του 
κρατικού προϋπολογισμού. 

Η απόφαση αυτή να δημοοιευθεί στην Εφημερίδα της 
Κυβερνήσεως. 

Αθήνα, 13 Νοεμβρίου 1995 

Με εντολή Υπουργού 
0 Προϊστάμενος της Δ/νσης 
Ν. ΖΙΑΣ 

- ♦ - 

Αριθ. ΥΠΠΟ/ΚΑΤΕΧΝ/Δ/27646 (4) 

Χορήγηση άδειας ίδρυσης και λειτουργίας Ωδείου στην 
Ομόρρυθμη Εταιρεία «I. Μεταλληνάς και Γ. Μπαφα- 
τάκη Ο.Ε ». 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όρ¬ 
γανα». 

2. Το Π.Δ. 941/77 «περί Οργανισμού του Υπουργείου 
Πολιτισμού και Επιστημών». 

3. Το Β.Δ. 16/66 «περί ιδρύσεως ιδιωτικών μουσικών 
ιδρυμάτων». 

4. Το Ν. 299/76 «περί ρυθμίσεως θεμάτων αφορώντων 
εις τον κανονισμόν λειτουργίας των ιδιωτικών μουσικών 
ιδρυμάτων, ως και το από 11,11.1957 Β.Δ. «περί κυρώ- 
σεως του εσωτερικού κανονισμού του Ωδείου Θεσσαλονί¬ 
κης». 

5. Το άρθρο 29 του Ν. 1158/81 «περί οργανώσεως και 

διοικήσεως Σχολών Ανωτέρας Καλλιτεχνικής Εκπαιδεύ- 
αεως». 

6 Το άρθρο 41 του Ν. 1597/86 «προστασία και ανά¬ 
πτυξη της Κινηματογραφίας και άλλες διατάξεις του 
Υπουργείου Πολιτισμού». 

7. Την απόφαση αριθ. ΥΠΠΟ/ΓΝΟΣ/33990/31.8.87 
«προϋποθέσεις λειτουργίας Τμήματος Κρουστών, ΥΠΠΟ/ 
ΓΝΟΣ/33992/31.8.87 «προϋποθέσεις λειτουργίας Τμή¬ 
ματος Κλασσικής Κιθάρας» {ΦΕΚ 500/Β787). 

8. Την απόφαση αριθ. ΥΠΠΟ/ΓΝΟΣ/49095/30.10.91 
απόφαση «μεταβίβαση αρμοδιοτήτων Υπουργού και δικαι¬ 
ώματος υπογραφής “Με εντολή Υπουργού" στους Γεν. 
Γραμματείς, Γεν. Διευθυντές και Προϊσταμένους των 
Διευθύνσεων Τμημάτων και Γραφείων της Κ.Υ. του 
ΥΠΠΟ» {ΦΕΚ 987/Β728.11.91). 

9. Το από 13.10.1995 πρακτικό αυτοψίας της Επιτρο¬ 
πής Ελέγχου κτιρίων Σχολών Χορού και Μουσικής. 

10. Την από 8.6.1995 αίτηση του I. Μεταλληνού και Γ. 
Μπαφατάκη, εκπροσώπων της Ομόρρυθμης Εταιρείας «I. 
Μεταλληνός και Γ. Μπαφατάκη Ο.Ε.» με τα συνημμένα δι- 
καιολογητικά, αποφασίζουμε: 

1. Χορηγούμε στην Ομόρρυθμη Εταιρεία «I. Μεταλλη¬ 
νός και Γ. Μπαφατάκη Ο.Ε.» άδεια ίδρυσης και λειτουρ¬ 
γίας Ωδείου, που θα στεγαστεί στο κτίριο της οδού Πριγκι- 
ποννήσων 4 στη Νέα Ιωνία Αττικής και θα έχει επωνυμία 
«Ιωνικό Ωδείο». 

2. Το Ωδείο θα λειτουργήσει τις εξής Σχολές και Τμή¬ 
ματα: 

Α. Σχολή Ανωτέρων θεωρητικών Μαθημάτων και Συν- 
θέσεως με τμήματα: 

1. Ωδικής, 2. Αρμονίας, 3. Αντίστιξης, 4. Φυγής, 5. 
Ενοργάνωσης, 6. Σύνθεσης. 

Β. Σχολή Ενοργάνου Μουσικής με τμήματα: 

1. Πληκτών, 2. Πνευστών, 3. Κλασσικής Κιθάρας, 4. Εγ¬ 
χόρδων, 5. Κρουστών. 

Γ. Σχολή μονωδίας και μελοδραματικής με τμήμα μονω¬ 
δίας. 

Δ. Σχολή Βυζαντινής μουσικής. 

3. Στην αίθουσα ομαδικής διδασκαλίας δεν επιτρέπεται 
η φοίτηση περισσοτέρων των δεκαπέντε (15) σπουδα¬ 
στών. 

4. Η άδεια ισχύει από το σχολικό έτος 1995-96. 

5. Η άδεια που χορηγήθηκε από την αριθ. ΚΑΤΕΧΝ/Δ/ 
35864/2355/22.5.89 απόφασή μας «χορήγηση άδειας 
ίδρυσης και λειτουργίας Μουσικής Σχολής στην Ο.Ε. «I. 
Μεταλληνός και Γ. Μπαφατάκη Ο.Ε.» (ΦΕΚ 442/Β7 
9.6.89) ανακαλείται. 

6. Από τις διατάξεις αυτής της απόφασης δεν προκαλεί- 
ται δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Νοεμβρίου 1995 

Με εντολή Υπουργού 
Ο Διευθυντής 
I. ΠΟΛΥΧΡΟΝΟΠΟΥΛΟΣ 


Αριθ. ΥΠΠ Ο/ ΔΙΛΑΠ/Γ/3824/55208 (5) 

Χαρακτηρισμός ως ιστορικού διατηρητέου μνημείου και 

ιστορικού τόπου του θερινού κινηματογράφου ΛΑ- 

ΟΥΡΑ στην οδό Νικηφορίδου στο Παγκράτι, στην 

Αθήνα. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «περί Κυβέρνησης και Κυβερνητι¬ 
κών Οργάνων», που δημοσιεύθηκε στο ΦΕΚ 137/Α7 
26.7.1985. 

β) Του άρθρου 52 του Ν. 5351/1932 «περί Αρχαιοτή¬ 
των». 

γ) Του Ν. 1469/50 «περί προστασίας ειδικής κατηγο¬ 
ρίας οικοδομημάτων και έργων τέχνης μεταγενεστέρων 
του 1830». 

δ) Του Ν. 2039 «περί Κύρωσης της Σύμβασης γιο την 
προστασία της Αρχιτεκτονικής Κληρονομιάς της Ευρώ¬ 
πης» (ΦΕΚ 61 /Α /13.4.1992). 

ε) Του Π.Δ. 941/77 «περί Οργανισμού του ΥΠΠΕ». 

2. Την ΥΠΠΟ/ΓΝΟΣ/11536/10.3.92 διυπουργική από¬ 
φαση «παράλληλη άσκηοη αρμοδιοτήτων από τον 
Υπουργό Πολιτισμού και τους Προϊσταμένους Υπηρεσιών 
του ιδίου Υπουργείου» (ΦΕΚ 210/Β /24.3.92). 

3. Την ΥΠΠΟ/ΓΝΟΣ/49095/30.10.91 (ΦΕΚ 987/Β / 
28.11.91) υπουργική απόφαση «μεταβίβαση αρμοδιοτή¬ 
των Υπουργού και δικαιώματος υπογραφής “Με εντολή 
Υπουργού" στους Γεν. Γραμματείς, Γεν. Δ/ντές και Προϊ¬ 
σταμένους των Δ/νσεων, Τμημάτων και Γ ραφείων της Κε¬ 
ντρικής Υπηρεσίας του ΥΠ.ΠΟ». 

4. Το Π.Δ. 161/26.4.1984 (ΦΕΚ 54/Α730.4.1984) 
«περί ανακατανομής αρμοδιοτήτων των Υπουργείων ΥΠ- 
ΠΕ-ΥΧΟΠ». 

5. Όλα τα στοιχεία του φακέλου. 

6. Την ομόφωνη γνωμοδότηση του Κεντρικού Συμβου¬ 
λίου Νεωτ. Μνημείων με αριθμό 27/12.10.1995, αποφα¬ 
σίζουμε: 

Χαρακτηρίζουμε ως ιστορικό διατηρητέο μνημείο και 
ιστορικό τόπο, που χρειάζεται ειδική κρατική προστασία 
σύμφωνα με τις διατάξεις του Ν. 1469/50, το θερινό κινη¬ 
ματογράφο ΑΑΟΥΡΑ στην οδό Νικηφορίδου στο Πα- 
γκράτι, στην Αθήνα, διότι έχει συνδεθεί αναπόσπαστα με 
την κοινωνική ζωή των κατοίκων της περιοχής, αλλά και 
της Αθήνας γενικότερα, επί σειρά ετών. 

Αποτέλεσε, επίσης, σημείο πολιτιστικής δραστηριότη¬ 
τας και ψυχαγωγίας όλων σχεδόν των κατοίκων του λεκα¬ 
νοπεδίου. 

Η απόφαση αυτή να δημοσιευθεί στην Εφημερίδα της 
Κυβερνήοεως. 

Αθήνα, 9 Νοεμβρίου 1995 
Με εντολή Υπουργού 

Ο Προϊστάμενος του Τμήματος 

ΔΑΝΙΗΛ ΟΡΦΑΝΟΥΔΑΚΗΣ 

Αριθ- ΥΠΠΟ/Δ1ΛΑΠ/Γ/3516 /54349 (6) 

Χαρακτηρισμός ως ιστορικού διατηρητέου μνημείου του 

νερόμυλου - νεροτριβή και μαντανιών στην Μεγάλη Γό- 

τιστα Ν. Ιωαννίνων ιδ. Ι.Ν. Αγίων Αποστόλων. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «περί Κυβέρνησης και Κυβερνητι¬ 
κών Οργάνων··, που δημοσιεϋθηκε στο ΦΕΚ 137/Α7 
26.7.1985. 

β) Του άρθρου 52 του Ν. 5351/1932 «περί Αρχαιοτή¬ 
των». 

γ) Του Ν. 1469/50 «περί προστασίας ειδικής κατηγο¬ 
ρίας οικοδομημάτων και έργων τέχνης μεταγενεστέρων 
του 1830». 

δ) Του Ν. 2039 «περί Κύρωσης της Σύμβασης για την 
προστασία της Αρχιτεκτονικής Κληρονομιάς της Ευρώ¬ 
πης» (ΦΕΚ 61/Α713.4.1992). 

ε) Του Π.Δ. 941/77 «περί Οργανισμού του ΥΠΠΕ». 

2. Την ΥΠΠΟ/ΓΝΟΣ/11536/10.3.92 διυπουργική από¬ 
φαση «παράλληλη άσκηση αρμοδιοτήτων οπό τον 
Υπουργό Πολιτισμού και τους Προϊσταμένους Υπηρεσιών 
του ίδιου Υπουργείου» (ΦΕΚ 210/Β724.3.92). 

3. Την ΥΠΠΟ/ΓΝΟΣ/49095/30.10.91 (ΦΕΚ 987/Β/ 
28.11.91) υπουργική απόφαση «μεταβίβαση αρμοδιοτή¬ 
των Υπουργού και δικαιώματος υπογραφής "Με εντολή 
Υπουργού" στους Γεν. Γραμματείς, Γεν. Δ/ντές και Προϊ¬ 
σταμένους των Δ/νσεων, Τ ρημάτων και Γ ραφείων της Κε¬ 
ντρικής Υπηρεσίας του ΥΠ.ΠΟ». 

4. Το Π.Δ. 161/26.4.1984 (ΦΕΚ 54 /Α730.4.1984) 
«περί ανακατανομής αρμοδιοτήτων των Υπουργείων ΥΠ- 
ΠΕ-ΥΧΟΠ». 

5. Όλα τα στοιχεία του φακέλου. 

6. Την ομόφωνη γνωμοδότηση του Κεντρικού Συμβου¬ 
λίου Νεωτ. Μνημείων με αριθμό 25/28.9.1995, αποφασί¬ 
ζουμε: 

Χαρακτηρίζουμε ως ιστορικό διατηρητέο μνημείο το συ¬ 
γκρότημα (νερόμυλος - νεροτριβή - μαντάνια) στη Μεγάλη 
Γότιστα Νομ. Ιωαννίνων ιδ. Ιερού Ναού Αγίων Αποστόλων, 
γιατί είναι σημαντικό για την μελέτη της ιστορίας της τοπι¬ 
κής Αρχιτεκτονικής 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Οκτωβρίου 1995 

Με εντολή Υπουργού 
Ο Προϊστάμενος του Τμήματος 

ΔΑΝΙΗΛ ΟΡΦΑΝΟΥΔΑΚΗΣ 


Αριθ. ΥΠΠΟ/ΔΙΛΑΠ/ΓΖ3447/54357 (7) 

Χαρακτηρισμός ως ιστορικού διατηρητέου μνημείου του 
«Αρχοντικού Μωϋσή» στα Ιωάννινα ιδ. οικογένειας Βύ¬ 
ρωνος. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «περί Κυβέρνησης και Κυβερνητι¬ 
κών Οργάνων», που δημοσιεύθηκε στο ΦΕΚ 137/Α / 
26.7.1985. 

β) Του άρθρου 52 του Ν. 5351/1932 «περί Αρχαιοτή¬ 
των». 

γ) Του Ν. 1469/50 «περί προστασίας ειδικής κατηγο¬ 
ρίας οικοδομημάτων και έργων τέχνης μεταγενεστέρων 
του 1830». 

δ) Του Ν. 2039 «περί Κύρωσης της Σύμβασης για την 
προστασία της Αρχιτεκτονικής Κληρονομιάς της Ευρώ¬ 
πης» (ΦΕΚ 61/Α713.4.1992). 

ε) Του Π.Δ. 941/77 «περί Οργανισμού του ΥΠΠΕ». 

2. Την ΥΠΠΟ/ΓΝΟΣ/11536/10.3.92 διυπουργική από¬ 
φαση «παράλληλη άσκηση αρμοδιοτήτων από τον 
Υπουργό Πολιτισμού και τους Προϊσταμένους Υπηρεσιών 
του ιδίου Υπουργείου» (ΦΕΚ 210/Β724.3.92). 

3. Την ΥΠΠΟ/ΓΝΟΣ/49095/30.10.91 (ΦΕΚ 987/Β7 
28.11.91) υπουργική απόφαση «μεταβίβαση αρμοδιοτή¬ 
των Υπουργού και δικαιώματος υπογραφής “Με εντολή 
Υπουργού" στους Γ εν. Γ ραμματείς, Γ εν. Δ/ντές και Προϊ¬ 
σταμένους των Δ/νσεων, Τμημάτων και Γ ραφείων της Κε¬ 
ντρικής Υπηρεσίας του ΥΠ.ΠΟ». 

4. Το Π.Δ. 161/26.4.1984 (ΦΕΚ 54/Α730.4.1984) 
«περί ανακατανομής αρμοδιοτήτων των Υπουργείων ΥΠ- 
ΠΕ-ΥΧΟΠ». 

5. Όλα τα στοιχεία του φακέλου. 

6. Την ομόφωνη γνωμοδότηση του Κεντρικού Συμβουλίου 
Νεωτ. Μνημείων με αριθμό 24/21.9.1995, αποφασίζουμε: 

Χαρακτηρίζουμε ως ιστορικό διατηρητέο μνημείο το «Αρχο¬ 
ντικό Μωϋσή» στην οδό Κουντουριώτου 26 στα Ιωάννινα, ιδιο¬ 
κτησίας οικογένειας Βύρωνα και συγκεκριμένα: 

α) Το ανατολικά τμήμα του, όπως σημειώνεται στο το- 
πογραφικό διάγραμμα με τα στοιχεία ΑΒΓΔΕΖΑ. 

β) Τις σωζόμενες όψεις του Κεντρικού Τμήματος επί 
της οδού Κουντουριώτου με τον περιβάλλοντα χώρο τους 
στα όρια της ιδιοκτησίας, όπως ορίζεται στο συνημμένο 
τοπογραφικό διάγραμμα με τα στοιχεία Α, Η, θ, I, Κ, Λ, Β, 
Α, γιατί αποτελεί αξιόλογο δείγμα αστικής αρχιτεκτονικής 
του τέλους του περασμένου αιώνα με επιδράσεις από τη λαϊκή 
αρχιτεκτονική και τον νεοκλασσικισμά και είναι σημαντικό για 
την μελέτη της ιστορίας της Αρχιτεκτονικής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Οκτωβρίου 1995 
Με εντολή Υπουργού 
Ο Προϊστάμενος του Τμήματος 

ΔΑΝΙΗΛ ΟΡΦΑΝΟΥΔΑΚΗΣ 

